–Час правядзення цыклічных канфэрэнцый “Шлях да ўзаемнасці” – гэта заўсёды асаблівы і вельмі значны перыяд у жыцці навуковай і грамадскай супольнасцей памежных рэгіёнаў Беларусі і Польшчы, – адзначыў загадчык кафедры польскай філалогіі Гродзенскага дзяржаўнага ўніверсітэта імя Янкі Купалы, кандыдат філалагічных навук, дацэнт Яўгеній Панькоў. –На ХХIIIканферэнцыю сабраліся аднадумцы, прафесійная дзейнасць якіх датыкаецца з перспектывамі развіцця беларуска-польскага памежжа, міжнацыянальнай культурнай і гістарычнай спадчынай, а таксама сучаснасцю і будучыняй народаў-суседзяў.Удзельнікі навуковай сустрэчы атрымалі выдатную магчымасць для рэалізацыі творчых памкненняў, якія патрабуюць крэатыўнасці мыслення, багатага навукова-дыдактычнага досведу і, безумоўна, жадання працаваць і здзяйсняць сваё высокае прызначэнне – вучонага, даследчыка, педагога.